ai4bharat/Pralekha huggingface dataset:
صحت اور خاندانی بہبود کی وزارت
ریاستوں اورمرکز کے زیرانتظام علاقوں میں کووڈ 19۔ٹیکہ سے بچاؤ کی ویکسین کی دستیابی سے متعلق تازہ ترین صورت حال
118کروڑ سے زیادہ ٹیکے ریاستوں اورمرکز کے زیرانتظام علاقوں کو فراہم کئے گئے
ریاستوں اورمرکز کے زیرانتظام علاقوں کے پاس 16.13کروڑ سے زیادہ غیراستعمال شدہ ٹیکے اب بھی دستیاب ہیں
نئی دہلی ،9؍نومبر:مرکزی حکومت پورے ملک میں کووڈ -19 سے بچاؤ کے لئے ٹیکہ کاری کے کام کی رفتار میں تیزی لانے اوراس کے دائرے میں توسیع کرنے کے تئیں عہدبند ہے ۔ کووڈ ۔19سے بچاؤ کے لئے عام ٹیکہ کاری کی مہم کا 21جون، 2021 کو آغاز کیاگیاتھا۔ ٹیکہ کاری کی اس مہم میں ریاستوں اورمرکز کے زیرانتظام علاقوں کو مزید ٹیکے دستیاب کراکر اس مہم میں خاطرخواہ تیزی لائی گئی ہے تاکہ ریاستیں اورمرکزکے زیرانتظام علاقے بہترطورپر منصوبہ بندی کرسکیں اورویکسین کی سپلائی چین میں سہولت پیداکرسکیں ۔
ملک گیر ٹیکہ کاری مہم کے حصے کے طورپر حکومت ہند ، ریاستوں اورمرکز کے زیرانتظام علاقوں کو کووڈ ۔19سے بچاؤ کے ٹیکے بالکل مفت فراہم کرکے ان کی معاونت کررہی ہے ۔ کووڈ ۔19سے بچاؤ کے لئے عام ٹیکہ کاری مہم کے نئے مرحلے میں ، حکومت ہند ، ملک میں ویکسین مینوفیکچررس کے ذریعہ تیارکی گئی ویکسین کے 75فیصد حصے کی خریداری کرکے انھیں ریاستوں اورمرکز کے زیرانتظام علاقوں کو بالکل مفت سپلائی کرے گی ۔
.
|
|
ٹیکے
|
|

|
|
فراہم کردہ
|
|
1,18,24,36,185
|
|
بقایہ دستیاب
|
|
16,13,69,661
حکومت ہند کی جانب سے ریاستوں اورمرکز کے زیرانتظام علاقوں کو حکومت کے ذریعہ براہ راست خریداری کے زمرے کے تحت اب تک 118کروڑسے زیادہ ٹیکے  فراہم کئے جاچکے ہیں ۔
ریاستوں اورمرکز کے زیرانتظام علاقوں کے پاس اب بھی کووڈ ۔19سے بچاؤ کے 16.13کروڑسے زیادہ  ٹیکے موجود ہیں ، جنھیں ابھی لگایاجاناباقی ہے ۔
اسٹیل کی وزارت
‘‘تعمیر اور بنیادی ڈھانچے میں فولاد کے لئے نئے مواقع’’ کے موضوع پر ویبنار کا انعقاد
نئی دلّی ، 14، جنوری ، 2021 : فولاد کی وزارت ، ہندوستان کی اسٹیل ایسوسی ایشن  کی شراکت میں ویبنار کے اپنے سلسلے کا دوسرا ایڈیشن کا کل انعقاد کرر ہی ہے۔ اس کا موضوع ہوگا ‘‘تعمیر اور بنیادی ڈھانچے میں فولاد کے لئے نئے مواقع’’۔ فولاد اور پیٹرولیم نیز قدرتی گیس کے مرکزی وزیر جناب دھرمیندر پردھان اس موقع پر مہمان خصوصی ہوں گے، جب کہ فولاد کے وزیر مملکت جناب فگن سنگھ کولستے مہمان ذی وقار ہوں گے۔
ویبنار میں تعمیراتی اور بنیادی ڈھانچے کے شعبے میں فولاد کے استعمال پر تازہ امکانات اور اسٹیل کے لئے نئے مواقعوں پر توجہ مرکوز کی جائے گی۔ فولاد، تعمیرات اور بنیادی ڈھانچے کے شعبے کے سرکردہ صنعتی لیڈر اس ویبنار میں شرکت کریں گے۔
اس ویبنار کو منعقد کرنے کے لئے آئی ایس اے کو مبارک باد دیتے ہوئے جناب دھرمیندر پردھان نے ایک پیغام میں کہا ‘‘ہندوستان کی فولاد کی صنعت نے حالیہ وقتوں میں بے انتہا لچک کا اظہار کیا ہے۔ پیداوار میں تیزی کےساتھ اضافے میں ہندوستان کو خام فولاد کا دوسرا سب سے بڑا پیداواری ملک بنادیا ہے۔ کووڈ – 19 کی وبا نے وسیع چیلنج کھڑے کئے لیکن ہم سب نے مل کر راہیں تلاش کرلیں اور ان پر قابو پالیا۔
فولاد کا شعبہ اب ترقی کے ایک نئے مرحلے میں داخل ہوگیا ہے اور زیادہ وسیع، مقابلہ جاتی اور پائیدار بننے جا رہا ہے۔ حکومت ہند نے حال ہی میں مختلف شعبوں میں ایک نئی ترغیباتی اسکیم - پیداوار سے منسلک ترغیباتی  اسکیم - متعارف کرائی ہے، جس میں فولاد کا شعبہ بھی شامل ہے اور اس میں مخصوص اسٹیل پر بنیادی توجہ مرکوز کی گئی ہے۔’’ انہوں نے اس امید کا اظہار کیا کہ ویبنار ، تمام شرکاء ، مندوبین اوفولاد کے شعبے سے دیگر کلیدی فیصلہ سازوں، تعمیر اور دیگر متعلقہ صنعتوں کے بنیادی ڈھانچے کے لئے ایک وسیع پلیٹ فارم فراہم کرے گا، جس پر فولاد کے لئے نئے مواقع پر تبادلہ خیال کیا جائے گا۔
فولاد کے وزیر مملکت جناب فگن سنگھ کولستے نے اپنے پیغام میں کہا کہ ‘‘اسٹیل میں سے تقریبا 65 سے 67 فیصد تعمیرات اور بنیادی ڈھانچے میں استعمال کی جاتی ہے، لہذا یہ بات بہت اہم ہے کہ اسٹیل کے استعمال کے لئے نئے مواقعوں کی شناخت کی جائے’’۔
۔۔۔۔۔۔۔۔۔۔۔۔۔۔

U.NO. 376
(Visitor Counter : 140
وزارت آیوش
آیوش کی وزارت عالمی یوم ہومیوپیتھی کے موقع پر سائنسی کنویشن کا انعقاد کرے گی
آیوش کی وزارت کے تحت ہومیوپیتھی کی تحقیق کی مرکزی کونسل، نئی دلّی میں 10 ا پریل 2023 کو عالمی یوم ہومیوپیتھی کے موقع پر ایک سا ئنس کنویشن کا انعقاد کر رہی ہے۔ نائب صدر جمہوریہ جناب جگدیپ دھنکھڑ اس سائنسی کنویشن کا افتتاح کریں گے اور آیوش اور بندرگاہوں، جہاز رانی اور آبی شاہراہوں کے وزیر جناب سربانند سونووال اس موقع پر شرکت کریں گے۔ آیوش اور ڈبلیو سی ڈی کے وزیر مملکت ڈاکٹر منج پاڑا مہندربھائی، رکن پارلیمنٹ ڈاکٹر منوج راجوریا اور آیوش کے سکریٹری ویدیا راجیش کٹیچہ بھی اس موقع پر موجود ہوں گے۔
عالمی یوم ہومیوپیتھی، ہومیوپیتھی کے بانی ڈاکٹر کرشن فیڈرک سیمیول ہانیمین کی 268ویں یوم پیدائش کی یاد میں منایا جاتا ہے۔ اس سائنسی کنویشن کا موضوع ہے ’ہومیوپریوار – سروجن سوستھیا، ایک صحت، ایک خاندان‘۔
کنوینشن کے مندوبین نے ہومیوپیتھی محققین بین ضابطی علوم کے سائنسداں، پریکٹشنرز، طلبا، صنعتکاروں کے ساتھ ساتھ مختلف ہومیوپیتھک ایسوسی ایشنوں کے نمائندے بھی شامل ہوں گے۔ سی سی آر ایچ اور مختلف ہومیوپیتھی کالجوں کے درمیان نیز سی سی آر ایچ اور حکومت کیرالہ کی ہومیوپیتھی کے ڈائریکٹوریٹ کے درمیان مفاہمت ناموں کا تبادلہ کیا جائے گا۔ اس موقع پر سی سی آر ایچ کی ایک دستاویزی فلم ، ایک پورٹل اور آٹھ کتابیں بھی جاری کی جائیں گی۔
کنویشن کے دوران پالیسی کے پہلوؤں، ہومیوپیتھی میں ہونے والی پیشرفت، تحقیق سے متعلق شواہد اور ہومیوپیتھی میں طبی تجربات سے متعلق مختلف اجلاس کا انعقاد کیا جائے گا۔ ممتاز مقررین اس تقریب کے دوران اپنے لیکچر ردیں گے جن میں آیوش کی وزارت کے سابق سکریٹری جناب اجیت ایم شرن آئی اے ایس، وزارت آیوش کے جوائنٹ سکریٹری جناب راہل شرما آئی اے ایس، آیوش کی وزارت میں  کی مشیر ڈاکٹر سنگیتا اے دُگل، ڈائریکٹر دلّی، آیوش کی وزارت ، سابق ڈی جی سی سی آر ایچ ڈاکٹر راج کے منچندا، این سی ایچ کے چیئرمین اور سابق ڈی جی سی سی آر ایچ ڈاکٹر ا نل کھورانہ، سی سی آر ایچ کے ڈی جی ڈاکٹر سبھا کوشک، گنج جارج میڈیکل یونیورسٹی لکھنؤ کے سینٹر فار ایڈوانس ریسرچ کے پروفیسر اور سربراہ، وائس ڈین ڈاکٹر شیلندر سکسینہ، کولکتہ کے ہومیوپیتھی کے قومی ادارے کے ڈائرکٹر ڈاکٹر سبھاش سنگھ وغیرہ شامل ہیں۔
وگیان بھون میں اس فلیگ آف تقریب کے بعد ، ہندوستان میں پانچ مختلف مقامات پر علاقائی عالمی یوم ہومیوپیتھی کی تقریبات ہوں گی۔ یہ سائنسی کنوینشن مختلف اہم شراکت داروں کے ساتھ گفت وشنید کے ذریعے تعلیم، تحقیق اور جامع دیکھ بھال میں ہومیوپیتھک انضمام کے لیے مستقبل کےلائحہ عمل کے بارے میں بصیرت فراہم کرے گا۔
وزارت دفاع
آئی این ایس وی تارینی اسٹیئرنگ سسٹم کی مرمت کے بعد ماریشش کے پورٹ لوئس سے روانہ
نئی دہلی؍26 اپریل2018،آئی این ایس وی تارینی خواتین پر مشتمل اپنی چھ رکنی ٹیم کے ساتھ ماریشش کی راجدھانی پورٹ لوئس سے آج یعنی 26 اپریل 2018ء کو دس بجے دنیا کے سمندری سفر کے آخری پڑاؤ کے لیے روانہ ہوگیا۔یہ جہاز اپنے اسٹیئرنگ گیئر کی ہنگامی مرمت کے لیے 18 اپریل 2018ء کو پورٹ لوئس پہنچا تھا۔
ماریشش میں واقع بھارتی ہائی کمیشن نے ماریشش کے نیشنل کوسٹ گارڈ کے ساتھ تال میل قائم کرکے اس خرابی کے تدارک کے کام میں مکمل تعاون دیا، جس میں ڈائیونگ رپیئرورک ، مطلوبہ کل پُرزے لگانااور تکنیکی تعاون شامل ہے۔اسٹیئرنگ سسٹم کو درست کیا گیا اور سمندر میں اسٹیئرنگ گیئرکی کارکردگی کو یقینی بنانے کے لیے تارینی نے پورٹ لوئس سے دور آزمائشی سفر بھی کیا۔
اس جہاز کے مئی 2018ء کے وسط میں گوا پہنچنے کی توقع ہے۔
م ن۔ن ا۔ن ع
U: 2308
(Visitor Counter : 43
وزارت خزانہ
حکومت ہند اور اے آئی آئی بی نے کووڈ۔ 19 کے معاملے میں بھارت کی مدد کے لئے 750 ملین ڈالر کے معاہدے پر دستخط کئے
نئی دہلی، 19 جون 2020، حکومت ہند اور ایشین انفرا اسٹرکچر انویسٹمنٹ بینک  نے آج یہاں غریبوں اور کمزور لوگوں پر کووڈ۔ 19 عالمی وبا کے برے اثرات کے سلسلے میں کارروائی کے لئے بھارت کی مدد کرنے کے لئے 750 ملین ڈالر کے ‘کووڈ۔ 19 فعال ردعمل اور اخراجات میں مدد کا پروگرام’ پر دستخط کئے ۔ اے آئی آئی بی سے ہندوستان کے لئے یہ پہلا بجٹ میں تعاون کا پروگرام ہے۔
حکومت ہند کی جانب سے وزارت خزانہ کے محکمہ اقتصادی امور کے ایڈیشنل سکریٹری جناب سمیر کمار کھرے نے اور اے آئی آئی بی کی جانب سے ڈائرکٹر جنرل  جناب رجت مشرا نے دستخط کئے۔
جناب کھرے نے کہا کہ خواتین سمیت کمزور طبقات کو ہونے والے نقصان کی بھرپائی کے لئے اور منظم اور غیر منظم دونوں شعبوں میں متاثرہ ورکرز کے لئے سماجی تحفظ کے اقدامات میں اضافے کے لئے سماجی امداد فراہم کرانے کے مقصد سے کورونا وائرس کی عالمی وبا کا مقابلہ کرنے میں حکومت کی فوری کارروائی کے لئے ہم اے آئی آئی بی کی مدد کے واسطے اس کا شکریہ ادا کرتے ہیں۔ صحیح وقت پر اے آئی آئی بی کی مالی امداد سے حکومت کے کووڈ۔ 19 ایمرجنس رسپانس پروگرام کو موثر طریقے سے نافذ کرنے میں مدد ملے گی۔
اس پروگرام کے بنیادی استفادہ کنندگا میں خط افلاس سے نیچے زندگی گزارنے والے خاندان، کسان، ہیلتھ کیئر ورکرز، خواتین، خواتین کے اپنی مدد آپ گروپ ، بیوائیں ، معذور افراد، بزرگ شہری، کم اجرت پانے والے، تعمیری مزدوروں اور دیگر کمزور گروپ شامل ہیں۔
اے آئی آئی بی کے نائب صدر  جناب ڈی جی پانڈین نے کہا کہ ہندوستان کے لئے اے آئی آئی بی کی مدد کا مقصد ہندوستانی معیشت کے انسانی سرمائے سمیت پیداواری صلاحیت کو ہونے والے طویل مدتی نقصان سے بچنے کے لئے اقتصادی لچیلے پن کو یقینی بنانا ہے۔
ایشن انفرا اسٹرکچر انویسٹمنٹ بینک  ایک کثیر جہتی ڈیولپمنٹ بینک ہے جس کا مشن ایشیا میں سماجی اور اقتصادی حالات بہتر بنانا ہے۔ اس نے اپنے کام کی شروعات جنوری 2016 میں کی تھی۔اب اس بینک کے دنیا بھر میں منظور شدہ ارکان کی تعداد بڑھ کر 102 ہوگئی ہے۔
۔۔۔۔۔۔۔۔۔۔۔
م ن۔ ا گ۔ن ا۔

U-3395
(
وزیراعظم کا دفتر
اسرائیل کے وزیر خارجہ نے وزیر اعظم جناب نریندر مودی سے ملاقات کی
دونوں نے ترجیحی شعبوں میں دوطرفہ تعاون جیسے زراعت، پانی، اختراعات اور عوام سے عوام کے تعلقات پر تبادلہ خیال کیا
وزیر اعظم نے وزیر اعظم نیتن یاہو کو اپنی گرمجوشانہ مبارکباد پیش کی
اسرائیل کے وزیر خارجہ عزت مآب جناب ایلی کوہن نے آج وزیر اعظم جناب نریندر مودی سے ملاقات کی۔
انہوں نے دوطرفہ تعاون کے متعدد امور پر تبادلہ خیال کیا، جن میں زراعت، پانی، اختراعات اور دونوں معیشتوں کی وسیع پیمانے پر تکمیل کرنے والےعلمی شراکت داری کے ترجیحی شعبے شامل ہیں۔ اسی کے ساتھ ساتھ عوام سے عوام کے درمیان تعلقات کو مضبوط بنانا بھی ان امور میں شامل ہے۔
انہوں نے باہمی دلچسپی کے مختلف علاقائی اور بین الاقوامی امور پر بھی تبادلہ خیال کیا۔
وزیر اعظم نے وزیرخارجہ ایلی کوہن سے درخواست کی کہ وہ وزیر اعظم عزت مآب جناب بنجامن نیتن یاہو کو ان کی پرتپاک مبارکباد پیش کریں۔
وزارتِ تعلیم
حکومت نے نپُن بھارت مشن کے نفاذ کے لئے قومی قائمہ کمیٹی تشکیل دی
اسکولی تعلیم اور خواندگی کے محکمے نے فہم کے ساتھ بڑھنے اور اعداد شماری میں مہارت کے لئے قومی اقدام یعنی نپُن بھارت مشن کا آغاز 05 جولائی 2021 کو کیا تھا ، جس کا مقصد، قومی تعلیمی پالیسی 2020 کے مطابق گریڈ 3 تک ہر ایک بچے کے لئے بنیادی خواندگی اور اعداد وشماری میں ہمہ گیر مہارت کے مقصد کو حاصل کرنا تھا۔ مشن کے رہنما خطوط میں، جیسا بیان کیا گیا ہے ، اس کے مطابق نپن بھارت مشن پر عمل در آمد کرنے کے لئے ایک قومی قائمہ کمیٹی  25 اکتوبر 2021 کو تشکیل دی گئی ہے، جس کے صدر نشیں مرکزی وزیر تعلیم جناب دھرمیندر پردھان اور نائب صدر نشیں تعلیم کی وزیر مملکت محترمہ انّپورنا دیوی ہیں۔
این ایس سی دیگر اراکین میں اسکولی تعلیم اور خواندگی کے سکریٹری ، این سی ای آر ٹی کے ڈائریکٹر ، این آئی ای پی اے کے وائس چانسلر، این سی ٹی ای کے صدر نشیں، اتر پردیش کے تعلیم کے سکریٹری ، کرناٹک کے تعلیم کے سکریٹری ، گجرات ایس سی ای آر ٹی کے ڈائریکٹر ، سکم ایس سی ای آر ٹی کے ڈائریکٹر، 7 مرکزی وزارتوں کے نمائندگان یعنی خواتین اور بچوں کی فروغ ، قبائلی امور ، سماجی انصاف اور بااختیار بنانے، صحت اور خاندانی بہبود، خزانہ، الیکٹرانک اور معلوماتی ٹیکنالوجی اور پنچایت راج کی وزارتیں، این سی ای آر ٹی اور آر آئی ای اجمیر سے دو ماہرین اور تین بیرونی ماہرین شامل ہیں۔نپن بھارت مشن کے جوائنٹ سکریٹری اور مشن ڈائریکٹر این ایس سی کے کنوینر ہیں۔
نپن بھارت مشن کے لئے این ایس سی کے مندرجہ ذیل کردار اور ذمہ داریاں ہیں۔
- بنیادی خواندگی اور اعداد شماری سے متعلق قومی مشن کی پیش رفت کا جائزہ لینا اور پولیسی معاملات سے متعلق رہنمائی فراہم کرنا ۔
- قومی پیمانے پر 27-2026 میں حاصل کئے جانے والے ہدف کا تعین کرنا۔
- III. رہنما خطوط کی شکل میں سالانہ پیش رفت کی پیمائش کے لئے ٹولز فراہم کرنا۔
- ہرایک ریاست نیز مرکز کے زیر انتظام کے لئے کے آر اے کے ساتھ ایک قومی ایکشن پلان  تیار کرنا اور اسے منظور کرنا،جس میں خلاء کے لئے عناصری وصائف  شامل ہیں۔
- پروگرام سے متعلق اور مالیاتی ضوابط کا وقت وقت سے اس بات کو یقینی بنانے کے لئے جائزہ لینا کہ وہ اُن اہداف سے مطا بقت رکھتے ہیں، جنہیں حاصل کیا جانا ہے۔
- پیش رفت کے تجزیہ کے لئے انداز قدر کا طریقہ کار تیار کرنا اور ریاستوں نیز مرکز کے زیر انتظام علاقوں کو ما دخل فراہم کرنا۔
۔۔۔۔۔۔۔۔۔۔۔۔۔۔۔۔۔۔

U-12196
(Visitor Counter : 182
خواتین اور بچوں کی ترقیات کی وزارت
این آئی پی سی سی ڈی نے نئی دہلی میں مشن شکتی کے تحت ‘خواتین سے متعلق قانون سازی اور اسکیموں’ پر ورکشاپ منعقد کی
نیشنل انسٹی ٹیوٹ آف پبلک کوآپریشن اینڈ چائلڈ ڈیولپمنٹ  نے 21 سے 23 اگست 2023 کو این آئی پی سی سی ڈی ہیڈ کوارٹر نئی دہلی میں مشن شکتی کے تحت خواتین کی دیکھ بھال کرنے والے اداروں کے کام کرنے والوں کے لیے 'خواتین سے متعلق قانون سازی اور اسکیموں' پر ایک ورکشاپ منعقدکی ۔ ورکشاپ میں 26 شرکاء نے شرکت کی۔
وزیراعظم کا دفتر
دیوالی ملن کے موقع پر وزیر اعظم نے پی ایم او کے عہدیداروں سے بات چیت کی
نئی دہلی۔ 12 نومبر وزیر اعظم جناب نریندر مودی نے آج لوک کلیان مارگ پرواقع وزیر اعظم کی رہائش گاہ پر منعقد ہ ‘دیوالی ملن’ کے موقع پر پی ایم او کے عہدیداروں سے بات چیت کی۔ انہوں نے اس موقع پر سبھی کو دیوالی کی دلی مبارکباد پیش کی۔
وزیر اعظم نے وبائی مرض کورونا کے خلاف ملک کی جنگ پر تبادلہ خیال کیا۔ انہوں نے اس بات پر زور دیا کہ کس طرح ملک نے ایسے مشترکہ دشمن سے لڑنے میں اتحاد اور بھائی چارے کا مظاہرہ کیا ہے، جس کا کوئی روپ  نہیں ہے۔ انہوں نے وبائی مرض کے نتیجے میں معاشرے اور حکمرانی میں آنے والی مثبت تبدیلیوں کے بارے میں بھی بات کی۔ انہوں نے مزید کہا کہ ان تبدیلیوں نے معاشروں کو مزید لچکدار بنا دیا ہے۔
وزیر اعظم نے اس بات پر روشنی ڈالی کہ کس طرح مشکل وقت اکثر لوگوں، عمل اور اداروں کے درمیان مخفی صلاحیتوں کے ادراک کا باعث بنتا ہے۔ انہوں نے پی ایم او کے عہدیداروں کو اس جذبے سے تحریک حاصل کرنے کی تلقین کی۔
2047 اور اس کے بعد کے لیے ملک کے لیے ایک مضبوط بنیاد رکھنے کی سمت میں اس دہائی کی اہمیت کو اجاگر کرتے ہوئے، وزیر اعظم نے کہا کہ پی ایم او میں ہم سب کو اپنی پوری صلاحیت کے ساتھ مل کر کام کرنا چاہیے اور ملک کو مزید بلندیوں تک پہنچنے میں مدد کرنی چاہیے۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-12809
(
یو پی ایس سی
سول سروس  امتحان، 2021 کے نتائج
مورخہ 10.10.2021 کو منعقد سول سروس  امتحان، 2021 کے نتائج کی بنیاد پر، درج ذیل رول نمبر والے امیدواروں نے سول سروس  امتحان، 2021 میں داخلہ کے لیے اہلیت حاصل کر لی ہے۔
ان امیدواروں کی امیدواری عارضی ہے۔ امتحان کے ضابطوں کے مطابق، ان تمام امیدواروں کو سول سروس  امتحان، 2021 کے لیے تفصیلی درخواست فارم-1  میں دوبارہ درخواست دینی ہے۔ تفصیلی درخواست فارم-1 کو بھرنے اور جمع کرنے کی تاریخوں اور اس سے متعلق اہم ہدایات کا اعلان، کمیشن کی ویب سائٹ کے ذریعے وقت پر کیا جائے گا۔
امیدواروں کو یہ اطلاع بھی دی جاتی ہے کہ سول سروس  امتحان، 2021 کے نمبر، کٹ آف نمبر اور جواب کی کنجی، سول سروس امتحان، 2021 کی پوری کارروائی مکمل ہونے پر یعنی، سول سروس 2021 کے حتمی نتائج کا اعلان ہونے کے بعد ہی کمیشن کی ویب سائٹ https://upsc.gov.in پر اپ لوڈ کیے جائیں گے۔
پبلک سروس کمیشن، دھولپور ہاؤس، شاہجہاں روڈ، نئی دہلی کے احاطہ میں امتحان ہال کی عمارت کے پاس سہولیاتی مرکز ہے۔ امیدوار، درج بالا امتحان کے اپنے نتائج کے بارے میں کوئی بھی معلومات/وضاحت اس سہولیاتی مرکز سے ذاتی طور پر یا ٹیلی فون نمبر 23098543-011، 23098543-011 یا 23381125-011 پر کام کے تمام دنوں میں صبح 10.00 بجے سے شام کے 5.00 بجے تک حاصل کر سکتے ہیں۔
نتائج دیکھنے کے لیے یہاں کلک کریں:
وزارت دفاع
مشق اندرا 2019 : ایک تعارفی خاکہ
نئی دہلی 06 دسمبر۔ہندوستان اورروس کے درمیان سہ رخی خدمات کی مشق ، اندرا 2019 کا انعقادہندوستان میں 10سے 19دسمبر 2019 تک بہ یک وقت ببینہ ، پُنے اور گوا میں کیا جائے گا۔اندرا مشق کاسلسلہ 2003 میں شروع ہوا تھا اور پہلامشترکہ سہ رخی خدمات کی مشق 2017 میں منعقدکی گئی تھی۔یہ دنیا کی دو سے سب سے بڑی مسلح افواج کے لئے ہاتھ ملانے اور پیشہ ورانہ مہارت کے ساتھ اس تجربے کو کامیابی سے انجام دینے کا ایک تاریخی موقع ہوگا جس سے ایک دوسرے کے بہترین طریقوںکو اختیار کیا جاسکے اور اقوام متحدہ کے مینڈیٹ کے تحت دہشت گردی کی لعنت کو شکست دینے کے لئے مشترکہ طورپر مشق کی جاسکے ۔
کمپنی کے سائز کے مشینی دستے ،جنگی اور ٹرانسپورٹ طیارے نیز متعلقہ فوج ،فضائیہ اور بحریہ کے جہاز دس دن کی مدت میں اس مشق میں حصہ لیں گے۔ یہ مشق پانچ روزہ تربیتی مرحلے پر مشتمل ہوگی جو ایک جامع تربیتی نصاب پرمشتمل ہوگی۔ تدبیر ی کارروائیوں کے خاتمے کی مشقیں جیسے کورڈون ہاؤس مداخلت ، دھماکہ خیز آلات کو سنبھالنا ،سمندری راستے سے اسلحوںکی اسمگلنگ کی روک تھام اور قذاقی کے خلاف اقدامات پر عمل کیا جائے گا ۔اس تربیتی مرحلے کے بعد 72 گھنٹے کی ایک توثیقی مشق ہوگی ۔ اندرا 2019 کا اختتام 19دسمبر کو ایک مربوط فائر پاور مظاہرے اور اختتامی تقریب کے ساتھ ہوگا۔
دونوں ممالک کےدستے مہارت اور اپنے پیشہ ورانہ تجربات کوشئیر کریں گے ۔ اسپر ٹ ڈی کور اور خیرسگالی اس مشق کے دوران کلیدی شعبے ہوں گے جو ہندوستان اور روس کی دفاعی افواج کے مابین تعلقات کو مزیدمستحکم کرنے میں مدد فراہم کریں گے ۔
۰۰۰۰۰۰۰۰۰۰۰۰۰۰۰۰۰۰۰۰۰
U-5608
(Visitor Counter : 64
کابینہ
مرکزی کابینہ نے کین-بیتوا ندیوں کو آپس میں جوڑنے کے پروجیکٹ کو منظوری دی
اس پروجیکٹ کی لاگت 44605 کروڑ روپے آئے گی اوریہ پروجیکٹ آٹھ سالوں میں مکمل کر لیا جائے گا
اس پروجیکٹ سے 103 میگاواٹ پن بجلی اور 27 میگاواٹ شمسی توانائی پیدا ہوگی
اس پروجیکٹ کے نفاذ کے لیے کین-بیتوا لنک پروجیکٹ اتھارٹی  نامی خصوصی مقصد والا ادارہ بنایا جائے گا
اس پروجیکٹ سے مدھیہ پردیش کے چھترپور، پنّا اور ٹیکم گڑھ اور اتر پردیش کے باندہ، مہوبا اور جھانسی کے عام طور پر خشک سالی سے متاثرہ اور پانی کی کمی والے علاقوں میں 10.62 لاکھ ہیکٹیئر رقبے کی سینچائی کی سہولت حاصل ہوگی
باسٹھ لاکھ لوگوں کو پینے کا پانی مہیا کرانے کے لیے نہر کو جوڑا جائے گا
وزیر اعظم جناب نریندر مودی کی صدارت میں مرکزی کابینہ نے آج کین-بیتوا ندیوں کو آپس میں جوڑنے کے پروجیکٹ کے لیے فنڈنگ اور نفاذ کو منظوری دے دی ہے۔
کین-بیتوا لنک پروجیکٹ کی کل لاگت 44605 کروڑ روپے آنے کا تخمینہ لگایا گیا ہے، جو 21-2020 کی قیمتوں کی بنیاد پر ہے۔ مرکزی کابینہ نے پروجیکٹ کے لیے مرکزی تعاون کی شکل میں 39317 کروڑ روپے، امدادی رقم کے طور پر 36290 کروڑ روپے اور قرض کی شکل میں 3027 کروڑ روپے کی رقم کو منظور کیا ہے۔
یہ پروجیکٹ ہندوستان میں ندیوں کو آپس میں جوڑنے کے دیگر پروجیکٹوں کی بھی راہ ہموار کرے گی اور دنیا کے سامنے ہماری عقل و فہم اور نقطہ نظر کا بھی ثبوت پیش کرے گا۔
اس پروجیکٹ کے تحت کین کا پانی بیتوا ندی میں بھیجا جائے گا۔ یہ داؤ دھام بند کی تعمیر اور دونوں ندیوں سے نہر کو جوڑنے، لوور اور پروجیکٹ، کوٹھا بیراج اور بینا کامپلکس پروجیکٹ کے ذریعے پورا کیا جائے گا۔ پروجیکٹ سے 10.62 لاکھ ہیکٹیئر رقبے کی سالانہ سینچائی ہو سکے گی، تقریباً 62 لاکھ کی آبادی کو پینے کا پانی ملے گا اور 103 میگا واٹ پن بجلی اور 27 میگا واٹ شمسی توانائی پیدا ہوگی۔ پروجیکٹ کو اعلیٰ ٹیکنالوجی کے ساتھ آٹھ سالوں میں نافذ کرلینے کی تجویز ہے۔
یہ پروجیکٹ پانی کی کمی سے پریشان بندیل کھنڈ کے لیے بہت فائدہ مند ہے۔ یہ پورا علاقہ مدھیہ پردیش اور اتر پردیش ریاستوں میں پھیلا ہے۔ اس پروجیکٹ سے مدھیہ پردیش کے پنّا، ٹیکم گڑھ، ساگر، دموہ، دتیا، ودیشہ، شیوپوری اور رائے سین اور اتر پردیش کے باندہ، مہوبہ، جھانسی اور للت پور کو بہت فائدہ ہوگا۔
اس پروجیکٹ سے زرعی سرگرمیوں کو بڑھنے اور روزگار پیدا ہونے سے بندیل کھنڈ کے پس ماندہ علاقوں میں سماجی و اقتصادی خوشحالی میں تیزی آنے کا امکان ہے۔ اس سے علاقے میں بحران کی وجہ سے ہونے والی نقل مکانی کو بھی روکنے میں مدد ملے گی۔
اس پروجیکٹ سے ماحولیاتی مینجمنٹ اور سیکورٹی مجموعی طور پر ممکن ہوگی۔ اس مقصد کے لیے ایک جامع مینجمنٹ پلان کو وائلڈ لائف انسٹی ٹیوٹ آف انڈیا حتمی شکل دے رہا ہے۔
پس منظر:
22 مارچ، 2021 کو ملک میں ندیوں کو آپس میں جوڑنے کے پہلے اہم مرکزی پروجیکٹ کو نافذ کرنے کے لیے مرکزی جل شکتی کی وزارت اور مدھیہ پردیش اور اتر پردیش کے وزرائے اعلیٰ کے درمیان ایک تاریخی معاہدہ پر دستخط ہوئے تھے۔ یہ معاہدہ جناب اٹل بہاری واجپئی کے اُس وژن کو نافذ کرنے کے بین ریاستی تعاون کی تکمیل ہے، جس وژن کے تحت ندیوں کو آپس میں جوڑ کر پانی کو ایک مقام سے دوسرے مقام پر لے جانے کا خیال ہے، جہاں عام طور پر سوکھا پڑتا ہے اورجن علاقوں میں پانی کی زبردست قلت ہے۔
ریلوے کی وزارت
ہندوستان کی صدارت میں ایس سی او کے رکن ممالک کے ریلوے ایڈمنسٹریشن کے سربراہان کی میٹنگ کا انعقاد
اراکین نے 2025-2023 کے لئے ورک پلان اور ایس سی او کے رکن ممالک کی ریلوے انتظامیہ کے درمیان تعامل کے تصور کے نفاذ کے لئے ایکشن پلان کے مسودے کی منظوری دی
ایس سی او کے رکن ممالک کے ریلوے ایڈمنسٹریشن کے سربراہان کی ایک میٹنگ 8-10 مئی 2023 کو ہندوستان کی صدارت میں منعقد ہوئی۔
اجلاس میں ایس سی او کے رکن ممالک  کے ریلوے ایڈمنسٹریشن کے سربراہان اور نمائندوں نے شرکت کی۔
میٹنگ کی صدارت وزارت ریلوے کے ریلوے بورڈ کی رکن  محترمہ جیا ورما سنہا نے کی۔
ایس سی او کے رکن ممالک نے 2025-2023 کے لیے ورک پلان اور ایس سی او کے رکن ممالک کی ریلوے انتظامیہ کے درمیان تعامل کے تصور کے نفاذ کے لیے ایکشن پلان کے مسودے کی منظوری دی۔
بات چیت میں علاقائی ریل رابطے کو بہتر بنانے، انفراسٹرکچر کو فروغ دینے، ملٹی موڈل نقل و حمل، جدید ترین ٹیکنالوجی کے استعمال بشمول ڈیجیٹائزیشن پر توجہ مرکوز کی گئی جسکا مقصد ایس سی او کے رکن ممالک کے درمیان تجارتی اور اقتصادی سرگرمیوں کو آسان بنانا ہے۔
خواتین اور بچوں کی ترقیات کی وزارت
بچے کو گود لینے کے لئے طریقہ کار کو آسان بنانا
خواتین اور بچوں کی ترقی کی مرکزی وزیر محترمہ اسمرتی زوبن ایرانی نے آج راجیہ سبھا میں ایک تحریری جواب میں بتایا کہ حکومت نے جوینائل جسٹس  ترمیمی ایک 2021 ، جوینائل جسٹس مثالی ترمیمی ضابطے2022 اور گود لینے کے ضوابط2022 کے تحت گود لینے سے متعلق اپنی پالیسی کو آسان بنایا ہے۔
گود لینے کے ضوابط 2022 میں کی گئی کچھ اہم ترامیم میں جو چیزیں شامل ہیں وہ اس طرح ہے۔  عدالت کے بجائے ڈسٹرک مجسٹریٹ کے ذریعہ گود لینے کے حکم کا جاری کیا جانا۔ بچوں کوممکنہ گود لینے والے والدین کے لئے عمر کی بالائی حد جوڑے کے لئے 85 سال اورواحدپی اے پی کے لیے کم کرکے 40 سال کر دی گئی ہےبشرطیکہ وہ 2 سال سے کم عمر کے بچے کو گود لے رہے ہیں۔ سنٹرل ایڈاپشن ریسورس کے ذریعے شروع کی گئی 7 روزہ گود لینے کی کوشش، یہ کوشش ریزیڈینس انڈین ، نان ریزیڈینٹ انڈین اور ہندوستان اوور سیز سیٹیزن کے لئے ہے ۔  چیف میڈیکل آفیسر  معذور افراد کےحقوق کے قانون 2016 کی بنیاد پر بچے کی صحت کی نوعیت کا تعین کرےگا۔  دس دن کی زیادہ سے زیادہ مدت کے اندر گود لینے کے لئے قانونی طور پر آزادی ایف ایل اے اپلوڈ کرنے کے لئے سخت ٹائم لائن مقرر کی گئی ہے۔  دو سے زیادہ بچوں کے ساتھ پی اے پیز کے لیے ریفرل حاصل کرنے کے اہل نہیں ہیں۔  تمام متعلقہ ممکنہ والدین جیسے اسٹیک ہولڈرز اور بوڑھے بچوں کے لیے گود لینے سے پہلے گود لینے اور گود لینے کے بعد کے مراحل ، کے لئے لازمی کانسلنگ مقرر کی گئی ہے۔ دس دن کے اندر گود لینے کے لئے قانونی اعتبار سے مفت کی اپلوڈنگ جیسے مختلف مرحلوں میں ٹائم لائنز ۔چیف میڈیکل افسر کے ذریعہ 15 دنوں کے اندر بچوں کی خصوصی ضرورت کی جانچ اور پانچ دن کے اندر ڈسٹرکٹ چائلڈ پروٹیکشن یونٹ کے ذریعہ درخواست کے دستاویزات کو منظوری دینے کی تصدیق۔  دوسال کی مدت کے بعد پہلے سے ہی گود لینے کے قابل بچوں کے لئے گود لینے پر زور خلل کا سبب بننے کے لئے پی اے پی کے لئے سخت اقدامات کا انتظام کیا گیا ہے۔  جہاں بچہ گود لینے سے پہلے پرورش سے متعلق دیکھ بھال کے علاوہ کم از کم پانچ سال کے لئےپروش کرنے والے خاندان کے ساتھ رہا ہے ، اس کی بچے کو گود لینے کی مدت دو سال تک کم کردی گئی ہے۔
مزید برآں، پورے ملک کے چیف میڈیکل آفیسرز خصوصی ضرورت والے بچوں کی صحت کی حالت کا تعین کرنے اور ایسے بچوں کی تیز رفتار جگہ کا تعین کرنے کے لیے ضروری طبی مداخلت کے لیے خود کو پورٹل پر رجسٹر کر رہے ہیں۔
جوینائل جسٹس  ایکٹ، 2015 کی دفعہ 68  سنٹرل اڈاپشن ریسورس اتھارٹی کو درج ذیل کاموں کے ساتھ متعین کرتی ہے، یعنی:-
- اندرون ملک گود لینے کو فروغ دینا اور ریاستی ایجنسی کے ساتھ مل کر بین ریاستی گود لینے میں سہولت فراہم کرنا؛
- بین ملکی گود لینے کو منظم کرنا؛
- گود لینے اور متعلقہ معاملات پر وقتاً فوقتاً ضوابط وضع کرنا جیسا کہ ضروری ہو؛
- بچوں کے تحفظ اور بین ملکی گود لینے کے سلسلے میں تعاون پر ہیگ کنونشن کے تحت سنٹرل اتھارٹی کے کاموں کو انجام دینا؛
- کوئی دوسرا فنکشن جیسا کہ تجویز کیا جا سکتا ہے۔
پچھلے تین سالوں کے دوران گود لیے گئے یتیم، لاوارث اور خودسپردگی کرنے والے بچوں کی تعداد درج ذیل ہے:-
|
|
سال
|
|
ملک میں بچوں کو گود لینے کی تعداد
|
|
بین ملکی سطح پر گود لینا
|
|
2019-2020
|
|
3351
|
|
394
|
|
2020-2021
|
|
3142
|
|
417
|
|
2021-2022
|
|
2991
|
|
414
وسیلہ: بچے کو گود لینے کے وسائل کی معلومات اور رہنما نظام  پورٹل۔